## Susana Camarero es reuneix amb representants de la Plataforma del Voluntariat de la Comunitat Valenciana

*** La vicepresidenta ha destacat el paper que duen a terme les persones voluntàries i la necessitat de donar valor a la labor que exerceixen**

La vicepresidenta segona i consellera de Serveis Socials, Igualtat i Habitatge, Susana Camarero, ha rebut representants de la Plataforma de Voluntariat de la Comunitat Valenciana.  
Aquesta reunió s’emmarca en la ronda de contactes que manté amb les diferents organitzacions i associacions valencianes per a conéixer de primera mà les propostes, necessitats i projectes que tenen.

La vicepresidenta segona ha traslladat als representants de la Plataforma del Voluntariat “la voluntat de treballar de manera estreta a favor del reconeixement de les persones voluntàries” i ha agraït “la labor social que duen a terme a través de les diferents entitats”.

La Plataforma engloba diferents entitats de voluntariat amb 60.000 persones voluntàries. Aquestes entitats es relacionen amb voluntariat de tota mena: rural, mediambiental i de caràcter social, entre d’altres.

A la trobada també han assistit el secretari autonòmic de Família i Serveis Socials, Ignacio Grande, i el director general d’inclusió i Cooperació al Desenvolupament, Pedro Carceller.

Fecha: 30/08/2023